Suchinthana/ta-wikipedia huggingface dataset:
சவுதி உணவு மற்றும் மருந்து ஆணையம்

சவுதி உணவு மற்றும் மருந்து ஆணையம்  (Saudi Food and Drug Authority) என்பது சவூதி அரேபியா இராச்சியத்திற்கான ஒரு சுயாதீன அமைப்பாகும்.  தேசத்திற்கான உணவு மற்றும் மருந்து பாதுகாப்பை உறுதி செய்வதை இவ்வமைப்பு நோக்கமாகக் கொண்டுள்ளது.

ஆணையம் 2003 ஆம் ஆண்டு ஆகத்து மாதம் 29 ஆம் தேதியன்று  நிறுவப்பட்டது.  சவுதி சுகாதார அமைச்சகம் மருந்துகளை ஒழுங்குபடுத்துவதற்கான பொறுப்பை இவ்வமைப்பிற்கு வழங்கியுள்ளது. சவுதி உணவு மற்றும் மருந்து ஆணையம்  பிராந்தியத்தில் உள்ள மாநிலங்களில் செல்வாக்கு மிக்க ஓர் அமைப்பாகச் செயல்படுகிறது.

ஆங்கில மொழி வெளியீடு 
2016 ஆம் ஆண்டில், ஆணையத்தின் உறுப்பினர்களும் பிறரும், ஆத்திரேலியா, சிங்கப்பூர் மற்றும் கனடாவில் உள்ள ஒப்பிடக்கூடிய சிறந்த நடைமுறைகளுடன் ஆணையத்தை ஒப்பிட்டு ஒரு ஆய்வை வெளியிட்டனர்.

பன்னாட்டு ஒப்பந்தங்கள் 
உணவு மற்றும் மருந்து நிர்வாக அமைப்பு சவுதி உணவு மற்றும் மருந்து ஆணையத்துடன் ஒப்பந்தம் செய்துள்ளது.

மேற்கோள்கள்

புற இணைப்புகள் 
 

சவூதி அரேபியா
கோபால சந்திர பிரகராஜ்

கோபால சந்திர பிரகராஜ் (Gopala Chandra Praharaj) (27 செப்டம்பர் 1874 - 16 மே 1945) ஒடிய  எழுத்தாளர் ஆவார். and explains the origin, development and use of the words. இவர் பூர்ணச்சந்திர ஒடியா பாஷகோஷாவின் தொகுப்பாளராக அறியப்பட்டவர்.இவர் உரைநடைகளில் தனது படைப்புகளால் ஒடியா இலக்கியத்திற்கும் குறிப்பிடத்தக்க பங்களிப்பை வழங்கினார். தொழில் ரீதியாக ஒரு வழக்கறிஞரான பிரகராஜ், 20 ஆம் நூற்றாண்டின் முற்பகுதியில் சமகால ஒடிசாவின் சமூக, அரசியல் மற்றும் கலாச்சார பிரச்சினைகள் குறித்து உத்கல் சாகித்யா, ரசசக்ரா, நபபாரதம் மற்றும் சத்ய சமாச்சார் போன்ற பத்திரிகைகளில் பல அங்கதம் மற்றும் பகுப்பாய்வுக் கட்டுரைகளை எழுதினார்.

ஆரம்ப கால வாழ்க்கை 
பிரகராஜ் 27 செப்டம்பர் 1874 அன்று கட்டக் மாவட்டத்தில் உள்ள சித்தேசுவர்பூரில் ஒரு உயர்குடி ஜமீந்தார் பிராமண குடும்பத்தில் பிறந்தார். தனது மெட்ரிகுலேஷன் படிப்பை ராவென்ஷா கல்லூரியில் முடித்தார்.  பின்னர் கட்டக்கிலுள்ள ராவன்ஷா கல்லூரியில் பயின்ற இவர் கொல்கத்தா பல்கலைக்கழகத்தில் சட்டம் பயின்று, 1902ல் வழக்கறிஞரானார்.

மேற்கோள்கள்

வெளி இணைப்புகள் 

1945 இறப்புகள்
1874 பிறப்புகள்
ஒடிசா நபர்கள்
எழுத்தாளர்கள்
சங்காட்டு பகவதி கோயில்

சங்காட்டு பகவதி கோயில், இந்தியாவின் கேரளாவில் கல்லம்பலத்தில் உள்ளது. இது ஒரு இந்து மதக் கோயிலாகும். இக்கோயிலின் மூலவர் கண்ணகி ( பார்வதி ) ஆவார்.

இக்கோயிலில் கும்பம் (பிப்ரவரி-மார்ச்) மாதத்தில் வரும் பரணிஒரு சிறப்பு நாளாகக் கருதப்பட்டு, பிரமாண்டமான முறையில் கொண்டாடப்படுகிறது. சங்கத்து தேசத்தின் வரலாற்றால்  ஈர்க்கப்பட்டு 'முகிலன்' என்ற நூலை. இந்த இடத்தைப் பூர்வீகமாகக் கொண்ட தீபு  எழுதியுள்ளார்.

வரலாறு 
கண்ணகியை மணந்த கோவலன். புகாரில் வைசிய சமூகத்தைச் சேர்ந்த பணக்கார வணிகரின் மகன் ஆவார். கோவலன் ஒருநடனப் பெண்மணியான மாதவியைச் சந்தித்து  உறவுகொண்டு, தன் செல்வம் முழுவதையும் அவளுக்காகச் செலவிட்டான். கடைசியில் பணல்லாமல் போன கோவலன் தன் தவறை உணர்ந்து,  மனைவி கண்ணகியிடம் திரும்பிச் சென்றான். கண்ணகியின் தன் விலையுயர்ந்த சிலம்புகளை விற்று, மதுரையில் வாணிபம் செய்து, தன் செல்வத்தைத் திரும்பப் பெற நினைத்தான் கோவலன்.

மதுரையை பாண்டிய மன்னன் முதலாம் நெடுஞ்செழியன் ஆண்டு வந்தான்.  கோவலன் அந்தச் சிலம்பைகொலுசை விற்க முயன்றபோது, அது அரசியின் திருடப்பட்ட சிலம்பு எனத் தவறாகக் கருதப்பட்டது. கோவலன் திருடியதாகக் குற்றம் சாட்டப்பட்டு, விசாரணை எதுவுமின்றி தலை துண்டிக்கப்பட்டான். இதுபற்றி கண்ணகிக்கு தெரிவிக்கப்பட்டதும், அவள் கோபமடைந்து, தன் கணவன் குற்றமற்றவன் என்பதை அரசனிடம் நிரூபிப்பதற்காகப் புறப்பட்டாள்.

கண்ணகி மன்னனின் அரசவைக்கு வந்து, கோவலனிடம் இருந்து கைப்பற்றப்பட்ட சிலம்பை உடைத்தாள். அதில் மாணிக்கங்கள் இருப்பதைக் காட்டினாள். ராணியின் சிலம்பில் முத்துக்கள் இருந்தன. தவறை உணர்ந்த மன்னன்,  நீதி தவறியதால் அவமானத்தில் தற்கொலை செய்துகொண்டான். மதுரை மாநகரம் முழுவதும் தீப்பற்றி எரியும்படி கண்ணகி சாபமிட்டாள். பாண்டியர்களின் தலைநகர் எரிந்து, பெரும் இழப்பு ஏற்பட்டது. சிவபெருமானின் வேண்டுகோளின்படி, அவள் அமைதியாகி, பின்னர், முக்தி அடைந்தாள்.

திருவிழாக்கள் 
இங்கு மலையாள மாதkன மேடத்தில் (ஏப்ரல்-மே) உத்திரம் நட்சத்திரத்தில் கோவிலை சுற்றி ஆண்டுதோறும் ஆயிரக்கணக்கான பெண்கள் கூடி பொங்கல் படைக்கும் பொங்கலா திருவிழா, ஒவ்வொரு ஆண்டும் திருவோண தினத்தன்று கோயில் வளாகத்தில் ஓணவிழா உள்ளிட்ட விழாக்கள் கொண்டாடப்படுகின்றன.

பேருந்து வசதி 
திருவனந்தபுரம் மற்றும் கொல்லத்தில் இருந்து கோயிலை எளிதில் அடைய அடிக்கடி பேருந்து வசதிகள் உள்ளன.

மேற்கோள்கள் 

திருவனந்தபுரத்தில் உள்ள இந்துக் கோயில்கள்
Coordinates on Wikidata
கோரோட்-5

கோரோட் - 5  (CoRoT-5)என்பது மோனோசெரோசு விண்மீன் குழுவில் அமைந்துள்ள 14 தோற்றப் பொலிவுப் பருமை கொண்ட  விண்மீனாகும்.

இடமும்  இயல்புகளும் 
இந்த விண்மீன் கோரோட் விண்கலத்தின் எல்ஆர்ஏ01 புலத்தில் அமைந்திருப்பதாக அறிக்கைகள்  இனங்காட்டுகின்றன.  வலைத்தளத்தின்படி இந்த புலம் மோனோசெரோசு விண்மீன் குழுவில் உள்ளது.

இந்த விண்மீன் சூரியனின் ஆரம் போல சுமார் 116%  மடங்கு ஆகவும் , சூரியனின் பொருண்மையைப் போல சுமார் 101%  மடங்கு ஆகவும் இருப்பதாக அறிக்கைகள் தெரிவிக்கின்றன.

இந்த விண்மீன் சூரியனை விட சற்று பெரியதாகவும் வெப்பமாகவும் இருக்கும் ஒரு முதன்மை வரிசை F வகை  விண்மீனாகும்.

கோள் அமைப்பு 
இந்த விண்மீனைக்  கோரோட் - 5பி எனும்  புறக்கோள் சுற்றுகிறது என்று அந்த அறிவிப்பு கூறுகிறது.  கோரோட் - 5பி கண்டுபிடிப்பு கோரோட் திட்டத்தின் மூலம் விண்மீன் கடப்பு முறையைப் பயன்படுத்தி  நிகழ்த்தப்பட்டது.

மேலும் காண்க 

 கோரோட் - ஒரு செயல்பாட்டு பிரெஞ்சு தலைமையிலான  ஐரோப்பிய விண்வெளி முகமையின்  கோள் வேட்டை பணி விண்கலம் 2006 இல் தொடங்கப்பட்டது

மேற்கோள்கள் 

முதன்மை வரிசை விண்மீன்கள்
மானோசெரசு விண்மீன்குழாம்
கொளத்துக்கரா சிவன் கோயில்

கொளத்துகரா சிவன் கோயில் என்பது இந்தியாவின் கேரள மாநிலத்தில் திருவனந்தபுரத்தில் அமைந்துள்ள ஒரு இந்துக் கோயிலாகும் நாராயண குருவின் வேண்டுகோளின்படி  1915ஆம் ஆண்டில் இக்கோயில் கட்டப்பட்டது.

மேற்கோள்கள் 

திருவனந்தபுரத்தில் உள்ள சிவன் கோயில்கள்
பெடோயின் மக்கள்

பெடோயின் மக்கள் (Bedouin, Beduin அல்லது Bedu) பாலைவனப் பகுதிகளில் கால்நடைகள் மேய்க்கும் நாடோடிப் பழங்குடி மக்கள் ஆவர். இம்மக்கள் வட ஆப்பிரிக்கா,  அரேபிய தீபகற்பம், மெசொப்பொத்தேமியா மற்றும் லெவண்ட் பகுதிகளில் வாழ்கின்றனர்.பெடோயின்களின் தாயகம் சிரிய பாலைவனம் மற்றும் அரேபியப் பாலைவனம் ஆகும். ஏழாம் நூற்றாண்டில் இசுலாம் பரவிய பிறகு மேற்கு ஆசியா மற்றும் வட ஆப்பிரிக்கா பெடோயின் மக்கள் பரவலாகப் பரவி வாழ்கின்றனர். பெடோயின் என்ற ஆங்கிலச் சொல்லிற்கு "பாலைவனத்தில் வசிப்பவர்" என்று பொருள்படும். இம்மக்கள் வரலாற்று ரீதியாக ஒட்டகங்கள் மற்றும் ஆடுகளை மேய்ப்பவர்களாக உள்ளனர். பெடோயின்களில் பெரும்பான்மையானவர்கள் இஸ்லாத்தை கடைபிடிக்கின்றனர். இருப்பினும் வளமான பிறை பிரதேசங்களில் சிறிய அளவில் கிறிஸ்தவத்தை கடைபிடிக்கின்றனர்.
நவீன நகர்ப்புற வாழ்க்கை முறைக்காக பல பெடோயின்கள் தங்கள் நாடோடி மற்றும் பழங்குடி மரபுகளை கைவிட்டாலும், மற்றவர்கள் பாரம்பரிய ஆயர் குல அமைப்பு, பாரம்பரிய இசை, கவிதை, நடனங்கள் மற்றும் பல கலாச்சார நடைமுறைகள் போன்ற பாரம்பரிய பெடோயின் கலாச்சாரத்தைத் தக்க வைத்துக் கொள்கிறார்கள். நகரமயமாக்கப்பட்ட பெடோயின்கள் பெரும்பாலும் கலாச்சார விழாக்களை ஏற்பாடு செய்கிறார்கள். அதில் அவர்கள் மற்ற பெடோயின்களுடன் கூடி பல்வேறு பெடோயின் மரபுகளைப் பற்றி கற்றுக்கொள்கிறார்கள்- அவைகளில் ஒட்டகச் சவாரி, கவிதை வாசிப்பு மற்றும் பாரம்பரிய வாள் நடனங்கள் முதல் பாரம்பரிய கருவிகளை வாசிப்பது மற்றும் பாலைவனங்களின் கூடாரங்களை அமைத்தல் ஆகும்.

சமூகம்
கால்நடைகள் மேய்க்கும் நாடோடி வாழ்க்கை நடத்தும் பெடோயின் மக்கள் வீரம், விருந்தோம்பல், குடும்பத்திற்கு விசுவாசம் மற்றும் வம்சாவளியின் பெருமை கொண்டுள்ளனர். பெடோயின் பழங்குடியினர் ஒரு அரசாங்கம் அல்லது பேரரசு போன்ற ஒரு மைய சக்தியால் கட்டுப்படுத்தப்படவில்லை. மாறாக பழங்குடி தலைவர்களால் வழிநடத்தப்பட்டனர். சில தலைவர்கள் தங்கள் அதிகாரத்தை பாலவனச் சோலைகளை மையப்படுத்தினர். அங்கு வணிகர்கள், பெடோயின் பழங்குடியினரால் கட்டுப்படுத்தப்பட்ட பிரதேசத்தின் வழியாக வர்த்தகத்தை ஏற்பாடு செய்வார்கள். வளங்கள் ஏராளமாக இருக்கும்போது, பல பெடோயின் மக்களின் கூடாரங்கள் ஒன்றாகப் பயணிக்கும். இந்த குழுக்கள் சில சமயங்களில் ஆணாதிக்க பரம்பரையால் இணைக்கப்பட்டுள்ளது. பெடோயின் பழங்குடிகளில் பல பிரிவுகள் உள்ளது.

மேற்கோள்கள்

வெளி இணைப்புகள்

 
 Brous, Devorah. "The 'Uprooting:' Education Void of Indigenous 'Location-Specific' Knowledge, Among Negev Bedouin Arabs in Southern Israel". International Perspectives on Indigenous Education. (Ben Gurion University 2004)

ஈராக்கிய இனக்குழுக்கள்
சிரிய இனக்குழுக்கள்
அரேபியப் பழங்குடிகள்
வட ஆப்பிரிக்கப் பழங்குடி மக்கள் 
ஆப்பிரிக்க இனக்குழுக்கள்
நாடோடிகள்
இசுலாமியப் பழங்குடிகள்
ஒ.டி.சி. அனுமன் கோயில், பாளையம்

ஒ.டி.சி. அனுமான் கோயில் அல்லது அதிகாரிகள் பயிற்சி மைய அனுமான் கோயில், இந்தியாவில் கேரளாவில் அதிக பக்தர்கள் செல்கின்ற அனுமன் கோயில்களில் ஒன்றாகும். இக்கோயில்  திருவனந்தபுரத்தின் மையப்பகுதியில் உள்ள பாளையத்தில்  அமைந்துள்ளது.

வரலாறு 
மார்த்தாண்ட வர்மாவின் ஆட்சிக்குப் பிறகு, திருவிதாங்கூரின் தலைநகரம் பத்மநாபபுரத்திலிருந்து திருவனந்தபுரத்திற்கு இடமாற்றம் செய்யப்பட்டது. ஆரம்பத்தில், நாயர் படையின் தலைமையகம் பழைய தலைநகரில் இருந்து புதிய இடத்திற்கு மாற்றப்பட்டது. தொடர்ந்து அது கொல்லத்திற்கு மாற்றப்பட்டு, மறுபடியும் திருவனந்தபுரத்திற்கு கொண்டு வரப்பட்டது. நாயர் வீரர்கள் தம்முடன் தம் பல  தெய்வங்களை திருவனந்தபுரத்திற்கு கொண்டு வந்தனர். நாயர் படைப்பிரிவின் குதிரைப்படையினர் பழவங்காடி மற்றும் பாளையம் கோவில்களின் விநாயகர் சிலைகளை கொண்டு வந்தனர். அதே காலகட்டத்தில்  அனுமனை திருவனந்தபுரத்திற்கு கொண்டு வந்தனர். இக்கோயில் இராணுவ வளாகத்தில் இருப்பதால் இக்கோயில் OTC (அதிகாரிகள் பயிற்சி முகாம்) அனுமன் கோவில் என்று அழைக்கப்படுகிறது.

மூலவர், துணைத்தெய்வங்கள் 
இக்கோயிலில் மூலவராக அனுமன் உள்ளார். இங்கு சிவன், கணபதி, நாக தெய்வங்கள் மற்றும் யோகேஸ்வரன் ஆகிய துணைத்தெய்வங்கள் உள்ளன.

நிர்வாகம் 
இக்கோயில் தற்போது திருவிதாங்கூர் தேவஸ்வம் வாரியத்தால் நிர்வகிக்கப்பட்டு வருகிறது.

மேற்கோள்கள்

மேலும் பார்க்கவும் 

 கேரளாவில் உள்ள இந்து கோவில்களின் பட்டியல்
திருவனந்தபுரத்தில் உள்ள இந்துக் கோயில்கள்
Coordinates on Wikidata
கோரோட்-6

ஓரோட்-6 (CoRoT-6) என்பது 13.9 தோற்றப் பொலிவுப் பருமை கொண்ட ஒபியூச்சசு விண்மீன்குழுவில் உள்ள முதன்மை வரிசை விண்மீனாகும்.

இடமும்  இயல்புகளும் 
இந்த  விண்மீன்  சுமார் 102%  மடங்கு சூரிய ஆரமும்  சுமார் 110% மடங்கு  சூரியப் பொருண்மையும்  கொண்டுள்ளது ஆகும். இது சூரியனை. விட சற்று பெரியதாகவும் வெப்பமாகவும் இருக்கும் ஒரு முதன்மை வரிசை F வகை  விண்மீனாகும்.

கோள் அமைப்பு 
இந்த வின்மீனஈக் கோரோட் - 6பி என அடையாளம் காணப்பட்ட  புறவெளிக் கோள் சுற்றுகிறது.    இந்த விண்மீன் கடப்பு முறையைப் பயன்படுத்தி கோரோட் திட்டத்தால் கன்டறியப்பட்டது.

மேற்கோள்கள் 

முதன்மை வரிசை விண்மீன்கள்
ஒபியூச்சசு விண்மீன்குழாம்
தைக்காடு தர்ம சாஸ்தா கோயில், திருவனந்தபுரம்

தைக்காடு தர்ம சாஸ்தா கோயில், இந்தியாவில் கேரள மாநிலத்தில் திருவனந்தபுரம் நகரில் தைக்காடு என்னுமிடத்தில் அரசு மாதிரிப்பள்ளிக்கும் அரசு கலைக்கல்லூரிக்கும் அருகில் அமைந்துள்ளது.  இந்தப் பழமையான இந்து கோயிலின் மூலவர் தர்ம சாஸ்தா (ஐயப்ப சுவாமி) ஆவார்.

அமைவிடம்
இக்கோயில் திருவனந்தபுரம் சர்வதேச விமான நிலையத்திற்கு 8 கி.மீ, சென்ட்ரல் ரயில் நிலையம் மற்றும் பேருந்து நிலையத்திலிருந்து 1.5 கி.மீ. தொலைவில் உள்ளது.  நாயர் சர்வீஸ் சொசைட்டியால் இக்கோயில் நிர்வகிக்கப்படுகிறது.

மூலவர் 
இக்கோயிலின் மூலவர் ஐயப்ப சுவாமி எனப்படுகின்ற தர்ம சாஸ்தா ஆவார். தர்ம சாஸ்தா தென்னிந்தியாவில் மிகவும் மதிக்கப்படும் தெய்வமாக இருப்பினும் ஒப்பீட்டளவில் இந்தக் கோயில்கள்  மிகக்குறைந்த எண்ணிக்கையிலேயே உள்ளன. மிகவும் புகழ்பெற்ற சபரிமலை ஐயப்ப சுவாமி கோயிலுக்கு இந்தியாவிலிருந்தும் வெளிநாட்டிலிருந்தும அதிக எண்ணிக்கையிலான பக்தர்கள் வருகின்றனர்.  தைக்காடு தர்ம சாஸ்தா கோயிலுக்கு தினமும் ஏராளமான பக்தர்கள் வந்து செல்கின்றனர்.

துணைத்தெய்வங்கள் 
இக்கோயிலில் கணபதி, விஷ்ணு, சிவன், துர்க்காதேவி, அனுமன் சுவாமி, சுப்ரமணிய சுவாமி, நாகர், நவக்கிரகம் போன்ற துணைத்தெய்வங்கள் உள்ளன...

முக்கிய திருவிழாக்கள் 
மண்டல  மகரவிளக்கு இக்கோயிலின் முக்கிய திருவிழாவாகும்.  சிவராத்திரி, நவராத்திரி, தைப்பூசம், அஷ்டமி ரோகிணி, அனுமன் ஜெயந்தி போன்ற விழாக்களும் இங்கு கொண்டாடப்படுகின்றன.

காணிக்கை 
இக்கோயில் காணிக்கை மற்றும் வழிபாட்டில் கணபதி ஹோமம், அர்ச்சனை, முழுக்காப்பு.புஷ்பாஞ்சலி, அரவணை பாயசம், பஞ்சாமிர்தம், பால்பாயாசம் ஆகியவை அடங்கும். இந்த கோவிலின் நீரஜனம் ஒரு முக்கிய பிரசாதமாகும். அனைத்து சனிக்கிழமைகளிலும் இதனைப் பெற அதிகமான பக்தர்கள் வருகின்றனர். ஏராளமான பக்தர்கள்  இங்கு 'நவக்கிரக பூஜை' செய்கின்றனர்.

மேலும் பார்க்கவும் 

 சாஸ்தாமங்கலம் மகாதேவர் கோவில்

மேற்கோள்கள் 

திருவனந்தபுரத்தில் உள்ள இந்துக் கோயில்கள்
அய்யந்தோள் கார்த்யாயனி கோயில்

அய்யந்தோள் கார்த்யாயனி கோயில்  இந்தியாவின் கேரளாவின் திருச்சூர் நகரத்தில் அய்யந்தோளில் அமைந்துள்ள ஒரு இந்துக் கோயிலாகும். மூலவர் பகவதி ஆவார்.

நிர்வாகம்
இக்கோயில்  கொச்சி தேவசம் போர்டு கட்டுப்பாட்டில்உள்ளது. கேரளாவில் உள்ள 108 துர்க்கை கோயில்களில் இதுவும் ஒன்றாகும்.

திருவிழா
இக்கோயிலில் ஆண்டுதோறும் திருச்சூர் பூரம் சிறப்பாக நடைபெறும். செம்புக்காவு கோயிலில் உள்ள பகவதி அய்யந்தோள் கார்த்தியாயனி பகவதியின் தங்கையாகக் கருதப்படுகிறார்.

மேற்கோள்கள் 

திருச்சூர் மாவட்டத்திலுள்ள இந்துக் கோயில்கள்
கோரோட்-8

கோரோட் - 8 (CoRoT-8) என்பது பருந்து(அக்விலா) விண்மீன் குழுவில் உள்ள ஒரு  விண்மீனாகும் , இது நம்மிடமிருந்து சுமார் 1239 ஒளி ஆண்டுகள் தொலைவில் உள்ளது. குறைந்தது ஒரு கோள் விண்மீனைச் ற்றி வருகிறது.

கோரோட்- 8 என்பது 0.88 சூரியப் பொருண்மையும் 0.77 சூரிய ஆரமும் கொண்ட ஒரு ஆரஞ்சு குறுமீன்க் ஆகும். வானியல் தரநிலைகளின்படி , சூரியனுடன் ஒப்பிடும்போது இது ஏற்கனவே ஒரு இளம் விண்மீனாகும். அதன் வயது சுமார் 3 பில்லியன் ஆண்டுகள் ஆகும். கோரோந்8 விண்மீன்  கோரோட்T விண்வெளி தொலைநோக்கியின் நினைவாகப்  பெயரிடப்பட்டது.

2010 ஆம் ஆண்டில் , கோரோட் திட்டத்திற்குள் பணிபுரியும் வானியலாளர்கள் குழு இந்த அமைப்பில் கோரோட் - 8 பி  கோளைக் கண்டுபிடித்ததாக அறிவித்தது. இது காரிக்கோள் பொருண்மையும் அதைப் போன்ற ஒரு சூடான வளிமப் பெருங்கோளாகும். இந்தக் கோள் சுமார் 0.06  வானியல் அலகு தொலைவிலும் . 6.21 நாட்கள் அலைவு நேரத்திலும் தாய் விண்மீனைச் சுற்றிவருகிறது.

மேற்கோள்கள் 

முதன்மை வரிசை விண்மீன்கள்
பருந்து விண்மீன்குழாம்
இரத்னபாலன் (சகமான வம்சம்)

இரத்னபாலன் (Ratnapala) ( ஆட்சி சுமார் 1119–1132 கி.பி ) நாதுல்லா சகமான வம்சத்தைச் சேர்ந்த ஒரு இந்திய மன்னர். இவர் நாதுல்லாவைச் சுற்றியுள்ள பகுதியை (இன்றைய இராசத்தானில் உள்ள நாதோல்) ஆட்சி செய்தார். தனது தந்தையின் மரணத்திற்குப் பிறகு சகமான மன்னராக ஆன தனது மாமா ஆஷாஜாவிடமிருந்து அரியணையைக் கைப்பற்றினார்.

ஆட்சி 
இரத்னபாலன், சகமான அரசன் பிருத்விபாலனின் மகன்.  இவர் பிருத்விபாலனின் மரணத்திற்குப் பிறகு பிறந்திருக்கலாம் அல்லது மரணத்தின் போது இவருக்கு சிறுவயதாக இருந்திருக்கலாம்.  இதன் காரணமாக, பிருத்விபானுக்குப் பிறகு அவரது சகோதரர்கள் ஜோஜல்லதேவன் மற்றும் ஆஷாராஜா ஆகியோர் சிலகாலம் ஆட்சி செய்தனர். ஆஷாராஜா குறைந்தபட்சம் கி.பி.1115 வரை நாதுல்லாவின் அரியணையைக் கட்டுப்படுத்தினார்.  அவரது உறவினர் ஒருவர் மண்டோரைக் கைப்பற்றியதாகவும், ஆஷாராஜா அதை மீண்டும் கைப்பற்றியதாகவும் ஒரு கல்வெட்டு கூறுகிறது. இந்த உறவினர் ஒருவேளை இரத்னபாலனாக இருக்கலாம். 

கிபி 1119 வாக்கில், இரத்னபாலன் சகமான அரசராக ( மகாராஜாதிராஜா ) ஆனதாக செவாரி கல்வெட்டு மூலம் சான்றளிக்கப்பட்டுள்ளது.  இரத்னபாலன் பலவந்தமாக ஆஷாராஜாவை வெளியேற்றினார். இதன் காரணமாக ஆஷாராஜா போட்டியாளரான சோலாங்கிய மன்னன் செயசிம்ம சித்தராசனுடன் இணைந்தார். 

இரத்னபாலனின் கி.பி.1119 செவாரி கல்வெட்டு,  கும்தா குர்ச்சா ( பாலி மாவட்டத்தில் உள்ள நவீன கோண்டோக்) பிராமணர்களுக்கு தானம் வழங்கப்பட்டதை பதிவு செய்கிறது.  மற்றொரு கல்வெட்டு இவர் ரியாசகுடபா கிராமத்தை திரிபுருசதேவன் கோயிலுக்கு வழங்கியதை பதிவு செய்கிறது. 

இரத்னபாலவிற்குப் பின் இவரது மகன் இராயபாலன் ஆட்சிக்கு வந்தார்.

மேற்கோள்கள்

உசாத்துணை 
 
 

இந்திய அரசர்கள்
எக்கடதேவனகோட்டே சட்டமன்றத் தொகுதி

எக்கடதேவனகோட்டே சட்டமன்றத் தொகுதி (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மைசூரு மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். சாமராஜநகரா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 213 ஆகும்.

சட்டமன்ற உறுப்பினர்கள்

குறிப்பு

மேற்கோள்கள் 

கர்நாடக சட்டமன்றத் தொகுதிகள்
மைசூர் மாவட்டம்
செயபாலன்

செயபாலன் (Jaya Pala) (1075-1100) காமரூப இராச்சியத்தின் காமரூப பால வம்சத்தின் (900-1100) ஆட்சியாளர் ஆவார். 

பிரம்ம பால வம்சத்தின் உறுப்பினரான செயபாலன் 11 ஆம் நூற்றாண்டின் இறுதியில் காமரூபத்தை ஆட்சி செய்தார். இவர், கோயில் கட்டியதையும், தோட்டம் அமைத்ததையும், குளம் தோண்டியதையும் சிலின்பூர் கல்வெட்டில் குறிப்பிடப்பட்டுள்ளது. துலாபாரம் பரிசளிப்பு விழாவையொட்டி, காமரூப மன்னன் செயபாலனிடமிருந்து 900 பொற்காசுகளையும் நிலச் சொத்துக்களையும் பரிசாகப் பெற்றுக் கொள்ள பிரகாசன் என்ற பிராமணன் மறுத்துவிட்டான் என்று கல்வெட்டு கூறுகிறது. 

வங்காளக் கவிஞர் சந்தியாகர் நந்தி தனது இராமசரிதத்தில் காமரூப வெற்றிக்கு காரணம்  கௌடாவின் பால மன்னன் இராமபாலன் (கி.பி. 1077-1133) என்பதை கவனத்தில் கொள்ள வேண்டும் என எழுதியுள்ளார்.

மேற்கோள்கள்

மேலும் படிக்க 
   
 
 
 
 
 
 
 
 
 
 
 
 

இந்திய வரலாறு
இந்திய அரசர்கள்
தர்மபாலன்

தர்மபாலன் (Dharma Pala) (1035-1060) காமரூப இராச்சியத்தின் பால வம்சத்தின் (கி.பி.900-1100) ஆட்சியாளர் ஆவார்.  ஹர்ஷபாலனின் மகனான தர்மபாலன், கோனாமுக், சுபங்கரபதக மானியம், புஷ்பபாத்ரா என மூன்று செப்புத் தகடுகளை விட்டுச் சென்றான். முதல் மற்றும் இரண்டாவது பட்டயங்கள் ஒரே கவிஞரால் இயற்றப்பட்டன. ஏனெனில் அவை ஒரே மாதிரியான மொழியில் எழுதப்படட்டு, தர்மபாலனால் வெளியிடப்பட்டன  கோனாமுக் சாசனம் இவரது ஆட்சியின் முதல் ஆண்டில் வெளியிடப்பட்டது.

மேற்கோள்கள் 

இந்திய வரலாறு
இந்திய அரசர்கள்
பரத்பூர்-சோன்கத் சட்டமன்றத் தொகுதி

பரத்பூர்-சோன்கத் சட்டமன்றத் தொகுதி இந்தியாவின் சத்தீஸ்கர் மாநிலத்தின் 90 சட்டமன்றத் தொகுதிகளில் ஒன்றாகும்.பட்டியல் பழங்குடியினருக்கு ஒதுக்கப்பட்ட  இத்தொகுதி கோரியா மாவட்டத்தில் அமைந்துள்ளது.

மேற்கோள்கள்

சத்தீசுகர் சட்டப் பேரவைத் தொகுதிகள்
தர்மபாலன் (பேரரசர்)

தர்மபாலன் ( Dharmapala )  (கி.பி. 770-810களுக்கு இடையில் ஆட்சி செய்தார்) இந்திய துணைக் கண்டத்தில் வங்காளப் பகுதியின் பாலப் பேரரசின் இரண்டாவது ஆட்சியாளர் ஆவார். இவர் பால வம்சத்தை நிறுவிய முதலாம் கோபாலனின் மகனும் வாரிசும் ஆவார். இவர் பேரரசின் எல்லைகளை பெரிதும் விரிவுபடுத்தினார். மேலும் பாலர்களை வடக்கு மற்றும் கிழக்கு இந்தியாவில் ஆதிக்க சக்தியாக ஆக்கினார்.

தர்மபாலன் நேரடியாக இன்றைய வங்காளம் மற்றும் பீகாரில் ஆட்சி செய்தார். மேலும் கன்னோசியிலும் தனது ஆட்சியாளரைக் கொண்டு ஆட்சியை நிறுவினார். வட இந்தியாவின் பல ஆட்சியாளர்கள் இவரது மேலாதிக்கத்தை ஒப்புக்கொண்டதாக பாலப்பதிவுகள் கூறுகின்றன. ஆனால் இந்த கூற்றுகள் மிகைப்படுத்தப்பட்டதாகத் தெரிகிறது. தர்மபாலன் குர்ஜரா-பிரதிஹாரர்களால் இரண்டு முறை தோற்கடிக்கப்பட்டார். ஆனால் ஒவ்வொரு முறையும் ராஷ்டிரகூடர்கள் பிரதிகாரர்களை தோற்கடித்தனர். வட இந்தியாவில் மட்டுமே பாலர்கள் ஆதிக்க சக்தியாக இருந்தனர். தர்மபாலனுக்குப் பிறகு இவரது மகன் தேவபாலன் பேரரசை மேலும் விரிவுபடுத்தினார்.

ஆட்சி 
பல்வேறு கல்வெட்டுகள் மற்றும் வரலாற்று பதிவுகளின் வெவ்வேறு விளக்கங்களின் அடிப்படையில், பல்வேறு வரலாற்றாசிரியர்கள் தர்மபாலாவின் ஆட்சியை கி.பி. 770 க்கும் 812க்கும் இடையே மதிப்பிடுகின்றனர்.

மேற்கோள்கள்

மேலும் படிக்க 
Pankaj Tandon: "A Gold Coin of the Pala king Dharmapala," Numismatic Chronicle, No. 166, 2006, pp. 327–333.
History and Culture of Indian People, The Age of Imperial Kanauj, p 44, Dr Majumdar, Dr Pusalkar

வெளி இணைப்புகள்
Coin of Dharmapala

அரசர்கள்
இந்திய அரசர்கள்
வங்காளம்
இரிச்சி ரிச்சார்ட்சன்

சர் ரிச்சார்ட் பெஞ்சமின் ரிச்சார்ட்சன் (Sir Richard Benjamin Richardson, பிறப்பு: 12 சனவரி 1962) என்பவர் மேற்கிந்தியத் தீவுகளின் முன்னாள் பன்னாட்டுத் துடுப்பாட்ட வீரரும், மேற்கிந்தியத் தீவுகள் தேசியத் துடுப்பாட்ட அணியின் முன்னாள் தலைவரும் ஆவார். இவர் ஒரு சிறப்பான மட்டையாட்ட வீரரும், சிறந்த வேகப்பந்து வீச்சாளராகவும் திகழ்ந்தவர். 1992-இல், இவர் அவ்வாண்டின் விசுடன் சிறந்த துடுப்பாட்ட வீரர்களில் ஒருவராகப் பெயரிடப்பட்டார். ரிச்சர்ட்சன், வேகப்பந்து வீச்சாளர்களுக்கு எதிராக அணிந்திருந்த பரந்த விளிம்பு கொண்ட அரக்கு நிறத் தொப்பிக்காகப் பிரபலமானார், இருப்பினும் அவரது பிற்கால வாழ்க்கையில், அவர் தலைக்கவசம் அணியத் தொடங்கினார்.

ரிச்சர்ட்சன், லீவர்டு தீவுகள் துடுப்பாட்ட அணிக்குத் தலைமை தாங்கினார், அத்துடன் யார்க்சயர் கவுண்டி, வடக்கு திரான்சுவால் துடுப்பாட்ட அணிகளுக்கும் தலைமைதாங்கி விளையாடினார். ரிச்சர்ட்சன் 2011 சனவரியில், மேற்கிந்திய தீவுகளின் மேலாளராக ஐந்தாண்டு காலத்திற்கு பொறுப்பேற்றார். அதன்பிறகு அவர் தொடர்ந்து பன்னாட்டுத் துடுப்பாட்ட அவை (ஐசிசி) போட்டிகளுக்கு ஆட்ட நடுவராகப் பணியாற்றுகிறார்.

தொடக்க வாழ்க்கை
ரிச்சார்ட்சன் அண்டிக்குவாவில் ஐந்து தீவுகள் என்ற கிராமத்தில் பிறந்தார். தனது துடுப்பாட்ட வாழ்க்கையை லீவர்டு தீவுகள் துடுப்பாட்ட அணியில் 1982 இல் தொடக்க மட்டையாளராகத் தொடங்கினார்.

பன்னாட்டுத் துடுப்பாட்டம்
ரிச்சார்ட்சன் 86 தேர்வு ஆட்டங்களில் 1995 வரை விளையாடி 16 சதங்களுடன் 5,949 ஓட்டங்கள் எடுத்தார். ஆத்திரேலிய அணிக்கு எதிராக மிகவும் வெற்றிகரமாக விளையாடினார். அவர்களுக்கு எதிராக 9 சதங்களை அடித்தார், மேலும் 1989 இல் கயானாவில் இந்தியாவுக்கு எதிராக 194 ஓட்டங்களை அடித்தார். 3 உலகக்க்கிண்ணத் தொடர்கள் உட்பட 224 பன்னாட்டு ஒருநாள் போட்டிகளில் விளையாடியுள்ளார். 1992-இல், விசுடன் ஆண்டின் சிறந்த துடுப்பாட்ட வீரர்களில் ஒருவராகப் பெயரிடப்பட்டார்.

மேற்கோள்கள்

வெளி இணைப்புகள் 
 

1962 பிறப்புகள்
வாழும் நபர்கள்
மேற்கிந்தியத் தீவுகளின் துடுப்பாட்டக்காரர்கள்
யார்க்சையர் துடுப்பாட்டக்காரர்கள்
விசுடென் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்
அன்டிகுவாவும் பர்பியுடாவும்
ஹர்ஷபாலன்

ஹர்ஷபாலன் (Harsha Pala) காமரூப இராச்சியத்தின் பால வம்சத்தின் ஆட்சியாளரும் ராணி நயனாவுமான கோபாலனின் மகனுமாவார். இவர் கி.பி 1015-1035 வரை ஆட்சி செய்தார்  மன்னன் கோபாலனுக்கு நயனா என்ற மனைவி இருந்ததாக தர்மபானனின் செப்புத் தகடுக் கூறுகிறது.

மேற்கோள்கள் 

இந்திய வரலாறு
இந்திய அரசர்கள்
ம. வீ. வே. சத்தியநாராயண மூர்த்தி

மதுகுமில்லி வீர வெங்கட சத்தியநாராயண மூர்த்தி (Mathukumilli Veera Venkata Satyanarayana Murthi) (3 ஜூலை 1938 - 2 அக்டோபர் 2018) ஓர் இந்திய அரசியல்வாதியும், தொழிலதிபரும், ஆசிரியரும் ஆவார். காந்தி தொழில்நுட்பம் மற்றும் மேலாண்மை நிறுவனத்தை நிறுவியவர்.

ஆரம்பகால வாழ்க்கை மற்றும் இறப்பு 
மூர்த்தி 1938 ஆம் ஆண்டு ஜூலை 3 ஆம் தேதி ஐனவில்லி என்ற கிராமத்தில் பிறந்தார். ஆந்திரப் பல்கலைக்கழகத்தில் பொருளாதாரத்தில் முனைவர் பட்டம் பெற்றார்.

தொழில் 
இவர் ஒரு குளிர்பான நிறுவனத்தைக் கொண்டிருந்தார். காந்தி தொழில்நுட்பம் மற்றும் மேலாண்மை நிறுவனத்தை 1980 இல் நிறுவினார். 1983 இல், தெலுங்கு தேசம் கட்சியில் சேர்ந்தார். மேலும் 1987 முதல் 1989 வரை விசாகப்பட்டினம் நகர்ப்புற மேம்பாட்டு ஆணையத்திற்கு தலைமை தாங்கினார். பின்னர் மக்களவைத் தேர்தலில் போட்டியிட பதவியை விட்டு வெளியேறினார், ஆனால் தேர்தலில் தோல்வியடைந்தார். இவர் 1991 இல் விசாகப்பட்டினம் தொகுதியிலிருந்து இந்திய நாடாளுமன்றத்திற்குத் தேர்தெடுக்கபட்டார். 1996 இல் தனது பதவிக்காலம் முடிந்ததும் பதவி விலகினார். 1999 இல் மக்களவைக்கு மீண்டும் போட்டியிட்டு வெற்றி பெற்று 2004 வரை பணியாற்றினார். 2014 இல், மூர்த்தி ஆந்திரப் பிரதேச சட்ட மேலவைக்கு தேர்ந்தெடுக்கப்பட்டார்.

இவர் சந்திரபாபு நாயுடு மற்றும் அவரது குடும்ப உறுப்பினர்களுக்கு நெருக்கமானவர் என கருதப்பட்டது. இவரது பேரன் சிறீபரத் மதுகுமில்லி, பாலகிருஷ்ணாவின் இளைய மகள் நந்தமுரி தேஜஸ்வினியை மணந்தார்.

இறப்பு 
அக்டோபர் 1, 2018 அன்று, அலாஸ்காவின் கான்ட்வெல் அருகே ஜார்ஜ் பார்க்ஸ் நெடுஞ்சாலையில் பயணித்தபோது வாகன மோதலில் இறந்தார். விசாகப்பட்டனத்தில் இவரது இறுதுச் சடங்கு அரசு மரியாதையுடன் நடந்தது.

மேற்கோள்கள் 

20 ஆம் நூற்றாண்டு இந்தியத் தொழிலதிபர்கள்
தெலுங்கு தேசம் கட்சி அரசியல்வாதிகள்
13வது மக்களவை உறுப்பினர்கள்
10வது மக்களவை உறுப்பினர்கள்
2018 இறப்புகள்
1938 பிறப்புகள்
அந்திக்காடு கார்த்யாயனி கோயில்

அந்திக்காடு கார்த்யாயனி கோயில்  இந்தியாவின் கேரளாவின் திருச்சூர் மாவட்டத்தில் உள்ள அந்திகாடு என்னுமிடத்தில் அமைந்துள்ள ஒரு பகவதி கோயிலாகும். இக்கோயில் ஒரு இந்துக் கோயிலாகும். இக்கோயில்  கொச்சி தேவசம் போர்டு கட்டுப்பாட்டில் உள்ளது. கேரளாவில் உள்ள 108 துர்க்கை கோயில்களில் இதுவும் ஒன்று.

மேற்கோள்கள் 

திருச்சூர் மாவட்டத்திலுள்ள இந்துக் கோயில்கள்
பட்டம் சிறீராமமூர்த்தி

பட்டம் சிறீராமமூர்த்தி ( Bhattam Srirama Murthy)  (12 மே 1926 - 6 ஜூலை 2015) ஆந்திரப் பிரதேச சட்டப் பேரவை மற்றும் இந்திய நாடாளுமன்றத்தின் மக்களவை உறுப்பினராக இருந்த ஒரு இந்திய அரசியல்வாதி ஆவார்.

அரசியல் 

இந்திய தேசிய காங்கிரசு கட்சியில் சுமார் 16 ஆண்டுகள் உறுப்பினராக இருந்தார். 1945-46 இல் விஜயநகரம் நகர மாணவர் காங்கிரசின் பொதுச் செயலாளராகவும், 1946-47 ஆம் ஆண்டு மகாராஜா கல்லூரி மாணவர் சங்கத்தின் தலைவராகவும் இருந்தார். இவர் 1955 இல் இந்திய சோசலிச கட்சி மற்றும் மாநில சோசலிசட் கட்சியின் இணைச் செயலாளராக இருந்தார். 1957 இல் அதே கட்சியின் பொதுச் செயலாளராக ஆனார்.

1962 ஆம் ஆண்டு விஜயநகரம் தொகுதியிலிருந்தும், 1972 மற்றும் 1978 ஆம் ஆண்டுகளில் பரவாடா தொகுதியிலிருந்தும் ஆந்திரப் பிரதேச சட்டப் பேரவைக்கு தேர்ந்தெடுக்கப்பட்டார். ஆந்திரப் பிரதேச அரசில் அமைச்சராக இருந்தார். 1972 இல் கல்வி மற்றும் கலாச்சார விவகாரங்கள், 1974-78 க்கு இடையில் சமூக நலன் மற்றும் 1981 இல் கலாச்சார விவகாரங்கள் ஆகிய துறைகளை வகித்தார்.

பின்னர் தெலுங்கு தேசம் கட்சியில் சேர்ந்து 1984 இல் விசாகப்பட்டினம் மக்களவைத் தொகுயில் வெற்றி பெற்று 8வது மக்களவைக்கு உறுப்பினராக தேர்ந்தெடுக்கப்பட்டார்.

ஹங்கேரியில் நடைபெற்ற உலக அமைதி அவையின் மாநாட்டில் கலந்து கொண்டுள்ளார்.

இலக்கியப்பணி 
இவர் 1947-48 "ஜெய பாரத்" இதழின் துணை ஆசிரியராகவும், 1969 இல் "பிரஜாரதம்" ,  "ஆந்திர ஜனதா" ஆகிய தெலுங்கு நாளிதழ்களின் ஆசிரியராகவும் இருந்தார். தெலுங்கு மொழியில் நான்கு புத்தகங்களை எழுதியுள்ளார். 6 தசாப்தங்களாக நீடித்த அரசியல் வாழ்க்கையை உள்ளடக்கிய தனது வாழ்க்கை வரலாற்றை "சுவேச்ச பாரதம்" என்ற தலைப்பில் எழுதி 2009 இல் வெளியிட்டார்

சொந்த வாழ்க்கை 
1926 மே 12 அன்று விஜயநகரம் மாவட்டத்தில் உள்ள தர்மாவரம் கிராமத்தில் சன்னய்யாவின் மகனாகப் பிறந்தார். இவர் சத்தியவதி என்பவரை மணந்தார். இவர்களுக்கு 1 மகனும் 2 மகள்களும் இருந்தனர்.

இறப்பு 

நீண்ட நாள் உடல்நலக்குறைவு காரணமாக விசாகப்பட்டினத்தில் உள்ள தனியார் மருத்துவமனையில் 6 ஜூலை 2015 அன்று இறந்தார்.

மேற்கோள்கள்

வெளி இணைப்புகள் 
 Biodata of Bhattam Srirama Murthy at Lok Sabha website.
தெலுங்கு தேசம் கட்சி அரசியல்வாதிகள்
2015 இறப்புகள்
1926 பிறப்புகள்
8வது மக்களவை உறுப்பினர்கள்
உமா கஜபதி ராஜு

உமா கஜபதி ராஜு (Uma Gajapathi Raju) ஓர் இந்திய அரசியல்வாதியும், இந்திய நாடாளுமன்றத்தின் முன்னாள் உறுப்பினரும் ஆவார். இவர் நவம்பர் 17, 1953 அன்று கேரளாவின் பாலக்காட்டில் பிறந்தார். சென்னைப் பல்கலைக்கழகத்தில் பட்டம் பெற்றுள்ளார்.

அரசியல் 
இவர் சமூக சேவகராகவும் இருந்தார். இந்திய தேசிய காங்கிரசு கட்சிய்ன்  ஆந்திரப் பிரதேசத்தின் இணைச் செயலாளராக ஓராண்டு காலம் இருந்தார். உமாவின் கணவரான ஆனந்த கஜபதி ராஜு ஆந்திராவில் என். டி. ராமராவ் அமைச்சரவையில் அமைச்சராக இருந்தார். ஆனால் 1989 ஆம் ஆண்டில், அதே ஆண்டு மக்களவைத் தேர்தலில் உமா வெற்றிகரமாக போட்டியிடுவதற்கு முன்பு காங்கிரசில் சேர அவர் தெலுங்கு தேசம் கட்சியிலிருந்து வெளியேறினார்.  உமா ஒன்பதாவது மக்களவைக்கு, 1989 இல், விசாகப்பட்டினம் மக்களவைத் தொதியிலிருந்து இந்திய தேசிய காங்கிரசின் சார்பில் தேர்ந்தெடுக்கப்பட்டார். 1990 இல் தகவல் மற்றும் ஒளிபரப்பு அமைச்சகத்தின் ஆலோசனைக் குழுவின் உறுப்பினராக இருந்தார். 1991 மக்களவைத் தேர்தலில், இவர் விசாகப்பட்டினத்தில் தெலுங்கு தேசம் கட்சி வேட்பாளரிடம் தோற்றுப் போனார்.

குடும்பம் 
இவர் 18 ஆகஸ்ட் 1971 இல் பூசபதி ஆனந்த் கஜபதி ராஜு என்பவரை மணந்தார். இவர்களுக்கு 2 மகள்கள் இருந்தனர். தம்பதியினர் 1989 இல் விவாகரத்து செய்தனர். பின்னர் உமா 1991 இல் திரைப்பட தயாரிப்பாளர் ரமேஷ் சர்மாவை மணந்தார். ஆனந்த் கணபதி ராஜு 2016 இல் இறந்தார். இவரது மகள், சஞ்சைதா கஜபதி ராஜு, 2018 இல் பாரதிய ஜனதா கட்சியின் புதுதில்லி பிரிவின் செய்தித் தொடர்பாளராக நியமிக்கப்பட்டார்.  மேலும், சிம்மாசலம் கோவில் அறக்கட்டளை மற்றும் மான்சாஸ் கல்வி நிறுவனங்கள் (2020-21)    ஆகியவற்றின் முன்னாள் தலைவராகவும் இருந்தார்.

மேற்கோள்கள்

வெளி இணைப்புகள் 
 Biodata of Uma Gajapathi Raju at Lok Sabha website.

இருபதாம் நூற்றாண்டு இந்திய அரசியல்வாதிகள்
பாலக்காடு மாவட்ட நபர்கள்
வாழும் நபர்கள்
1951 பிறப்புகள்
9வது மக்களவை உறுப்பினர்கள்
சிரவரம்பத்துகாவு பகவதி கோயில்

சிரவரம்பத்து காவு கோயில் இந்தியாவில் கேரளாவின் உள்ள பகவதி அம்மன் கோயில் ஆகும். இக்கோயில் அருவாயி, பழஞ்சி நகரம் குன்னம்குளம் நகருக்கு அருகில் உள்ளது.

திருவிழா
இக்கோயிலில் ஆண்டு விழா கும்பத்தின் இரண்டாவது ஞாயிற்றுக்கிழமை (பிப்ரவரி) கொண்டாடப்படுகிறது. இந்தத் திருவிழா நடத்தும் பொறுப்பினை 35க்கும் மேற்பட்ட குழுக்கள் ஏற்றுக்கொண்டுள்ளன. இவ்விழாவில் 75க்கும் மேற்பட்ட யானைகள் பங்கேற்கின்றன.

மேற்கோள்கள் 

திருச்சூர் மாவட்டத்திலுள்ள பகவதி அம்மன் கோயில்கள்
கரணம் பலராம் கிருஷ்ணமூர்த்தி

கரணம் பலராம் கிருஷ்ணமூர்த்தி (Karanam Balaram Krishna Murthy), (பிறப்பு 31 அக்டோபர் 1946) ஆந்திரப் பிரதேச மாநிலத்தச் சேர்ந்த இந்திய அரசியல்வாதியாவார். பிரகாசம் மாவட்டத்திலுள்ள திம்மசமுத்திரம் கிராமத்தில் பிறந்தார். இவர் 6 மார்ச் 2017 அன்று சட்ட மேலவைக்குத் தேர்ந்தெடுக்கப்பட்டார். 2019 பொதுத் தேர்தலில் சீராலா தொகுதியிலிருந்து 17,912 வாக்குகள் அதிகம் பெற்று சட்டமன்ற உறுப்பினராகவும் வெற்றி பெற்றார்.

இந்திய தேசிய காங்கிரசு கட்சியில் நீண்டகாலமாக இருந்தார். 1977 ஆம் ஆண்டு காங்கிரசில் ஏற்பட்ட பிளவுக்குப் பிறகு அப்பகுதியில் சுற்றுப்பயணம் மேற்கொண்ட கட்சியின் தலைவர் இந்திரா காந்தியை தாக்குதலில் இருந்து காப்பாற்றியதற்காக அறியப்பட்டார். இவர், 1978 தேர்தலில் வேட்பாளராக அட்டாங்கி தொகுதியில் போட்டியிட்டார்.

விகித்த பதவிகள் 

 1978–83, 1985–94 & 2004–09, 2019–தற்போது வரை – உறுப்பினர், ஆந்திரப் பிரதேச சட்டப் பேரவை (5 முறை)
 1999 – பதின்மூன்றாவது மக்களவைக்குத் தேர்ந்தெடுக்கப்பட்டார் 
 1999–2000 – உறுப்பினர், தகவல் தொடர்புக் குழு, மக்களவை 
 2017 – 2019 – உறுப்பினர், ஆந்திரப் பிரதேச சட்ட மேலவை

சர்ச்சைகள் 
சட்டவிரோதக் கூட்டம், கொலை போன்ற பல வழக்குகளில் குற்றம் சாட்டப்பட்டவர். இதைத் தவிர, அப்போதைய ஆந்திரப் பிரதேச சட்டப் பேரவை சபாநாயகர் கே. ஆர். சுரேஷ் ரெட்டிக்கு எதிராக 'ஆட்சேபகரமான' கருத்துகளை தெரிவித்த குற்றச்சாட்டின் பேரில், ஆந்திர பிரதேச சட்டமன்றத்தில் இருந்து 6 மாதங்களுக்கு தற்காலிக பதவி நீக்கம் செய்யப்பட்டார்.  2009 தேர்தலில் அட்டாங்கியில் போட்டியிட மறுக்கப்பட்டது. ஜூலை 9, 2019 அன்று, 2019 சட்டமன்றத் தேர்தலில் இவரது வெற்றியை தகுதி நீக்கம் செய்யக் கோரி அமஞ்சி கிருஷ்ண மோகன் உயர் நீதிமன்றத்தில் மனு தாக்கல் செய்தார். தேர்தல் பிரமாணப் பத்திரத்தில் கரணம் பலராம் தனது தனிப்பட்ட வாழ்க்கை குறித்து பொய்யான தகவல்களை தெரிவித்துள்ளார் என்றும் அமஞ்சி குற்றம் சாட்டியுள்ளார்.

இதனையும் காண்க 

 பதின்மூன்றாவது மக்களவை
 பிரகாசம் மாவட்டம்
 ஒங்கோல்

மேற்கோள்கள்

வெளி இணைப்புகள் 
 Telugu Desam party
 Karanam Balaram
 Andhra Pradesh government
 Lok Sabha profile
 Andhra Pradesh Legislative Assembly

பிரகாசம் மாவட்ட நபர்கள்
தெலுங்கு தேசம் கட்சி அரசியல்வாதிகள்
13வது மக்களவை உறுப்பினர்கள்
1946 பிறப்புகள்
வாழும் நபர்கள்
கானாடிகாவு விஷ்ணுமாயா குட்டிச்சாத்தன் சுவாமி கோயில்

கானாடிகாவு விஷ்ணுமாயா குட்டிச்சாத்தன் சுவாமி கோயில் இந்தியாவின் கேரளா மாநிலத்தில் உள்ள ஒரு பழமையானதும், புனிதமானதுமான விஷ்ணுமாயா கோயிலாகும். இக்கோயில் கலாச்சார தலைநகரான திருச்சூருக்கு தென்மேற்கே 20 கி.மீ.தொலைவில் பெரிங்கோட்டுகரா என்னுமிடத்தில் அமைந்துள்ளது.

கோயிலின் மூலவர் விஷ்ணுமாயா மற்றும் 390 குட்டிச்சாத்தன்கள் ஆவர். ஆன்மிக குருவும் மடாதிபதியுமான பிரம்மஸ்ரீ விஷ்ணுபாரதீய ஸ்வாமி கானடிகாவு கோயிலின் முதன்மைப் பூசாரி ஆவார். இக்கோயில் தியர் சமூகத்தினரின் குலதெய்வக் கோயிலாகக்கருதப்படுகிறது. விஷ்ணுமாயா தியர்கள் வழிபட்ட தெய்வங்களில் ஒன்றாகும்.

துணைத்தெய்வங்கள் 
இக்கோயிலில் பத்ரகாளி, புவனேஸ்வரி, குக்ஷிகல்பம், 390 குட்டிச்சாத்தான்கள், நாகராஜா, நாகயக்ஷி மற்றும் பிரம்மராட்சஸ் உள்ளிட்ட துணைத்தெய்வங்கள் உள்ளன.

வரலாறு 
புராணத்தின் படி, கூனமுத்தப்பன் என்ற முனிவர், மனிதகுலத்தின் நல்வாழ்வுக்காகவும், இறைவன் அருளைப் பெறவும் கடும் தவம் புரிந்தார். தேவி விரைவில் அவர் முன் தோன்றினாள். பரமேஸ்வரரின் மகனான சாத்தன் சுவாமியை மகிழ்விக்கவும், ஆட்கொள்ளவும் உதவுகின்ற மந்திரத்தை தனக்குத் தருமாறு கூனமுத்தப்பன் தேவியிடம் வேண்டினார். தவத்தில் மகிழ்ந்த தேவி, சாத்தனிடம் மூல மந்திரத்தையும், தினமும் அவனை வழிபட தியான மந்திரத்தையும் சொன்னாள். பின்னர் அவர் இமயமலைக்குச் சென்று கடுமையான தவம் செய்தார். விஷ்ணுமாயா குட்டிச்சாத்தன் சுவாமி அவர் முன் தோன்றினார், அவர் தெய்வத்துடன் பேரிங்கோட்டுக்கரைக்குத் திரும்பினார். பேரிங்கோட்டுக்கரையை அடைந்த பிறகு, தற்போது கனடி குடும்பம் இருக்கின்ற இடத்தில் விஷ்ணுமாயா சாத்தன் சுவாமியை நிறுவினார்.

திருவிழாக்கள் 
கேரளா, குறிப்பாக திருச்சூர் திருவிழாக்களின் பூமியாகக் கருதப்படுகிறது. பல சமயத்தைச் சேர்ந்தவர்கள் இணக்கமாக வாழ்ந்து வருவதோடு, ஆண்டு முழுவதும் முழு மனதுடன் பண்டிகைகளைக் கொண்டாடிவருகின்றனர். அவ்வகையில் கானடிக்காவு விழாவிற்காக பெயர் பெற்றதாகும். திருவெல்லட்டு விழா தொட்டாம்பட்டு விழா ஆகியவையும் இங்கு நடைபெறுகின்ற பிற விழாக்களாகும்.

மேற்கோள்கள்

வெளி இணைப்புகள் 
 கானாடிகாவு ஸ்ரீ விஷ்ணுமாயா குட்டிச்சாத்தான் ஸ்வாமி கோவில் அதிகாரப்பூர்வ இணையதளம்
திருச்சூர் மாவட்டத்திலுள்ள இந்துக் கோயில்கள்
Coordinates on Wikidata
கருவத்தூர் ஸ்ரீராமசுவாமி கோயில்

கருவத்தூர் ஸ்ரீராமசுவாமி கோயில்  இந்தியாவின் கேரள மாநிலத்தில் திருச்சூர் மாவட்டத்தில் வேலூர் ஊராட்சியில் குருமால்தேசத்தில் உள்ள ஒரு இந்துக் கோயிலாகும். இக்கோயில் குருமால் ஸ்ரீ பகவதி கோயிலுக்கு அருகில் உள்ளது. இரண்டு கோயில்களும் கொச்சி தேவஸ்வம் வாரியத்தின் கீழ் செயல்படுகின்றன.  கருவத்தூர் கோயில், இக்கோயில் மரு மரக்கால் போராட்டம்  நடந்த  வெங்கிலச்சேரி மணிமலர்காவு கோயிலில் இருந்து சுமார் 3 கி.மீ தொலைவில் உள்ளது, கும்ப பரணி - குதிரை வேளை இங்கு சிறப்பாகக் கொண்டாடப்படுகிறது. குருரம்மா கோயில்  கிருஷ்ணரின் கதையுடன் தொடர்புடையதாகும். கருவத்தூர் கோயிலில் தற்போது திருப்பணி  நடைபெற்று வருகிறது.

வரலாறு 
இக்கோயிலின் சரியான வரலாறு இன்னும் அறியப்படவில்லை. எனினும்இது ஆயிரம் ஆண்டுகளுக்கு மேல் பழமையானது என்று நம்பப்படுகிறது. ஆரம்பத்தில் ஆழ்வாஞ்சேரி மனையின் உரிமையில் இருந்த இக்கோயில் பின்னர் கீரலூர் தேசத்தின் அவனபரம்பு மனையிடம் ஒப்படைக்கப்பட்டது.

புராணம் 
இந்து புராணங்களின்படி,  விஷ்ணுவின் ஏழாவது அவதாரமாக ராமர் கருதப்படுகிறார். அசுர சக்திகளைக் கொன்று தர்மத்தை மீட்டெடுக்கும் எண்ணத்துடன் விஷ்ணு ராமராக அவதாரம் எடுத்ததாக இந்துக்கள் நம்புகிறார்கள். அந்த வகையில்  வால்மீகி முனிவரின் ராமாயணம் மூலமாக ராமரின் கதை உலகப் புகழ் பெற்றது. இக்கோயில் கோயில் அசுர சக்திகளை வென்று அரியணை ஏறிய ராமருக்காக அர்ப்பணிக்கப்பட்ட கோயிலாகும்.

கோயில் அமைப்பு 
இக்கோயில் செவ்வக வடிவில் குவிமாடத்துடன் ஓடு வேயப்பட்ட கூரையுடன் அமைந்துள்ளது. இங்கு காணப்படுகின்ற சிற்பக் கலையானது முழுக்க முழுக்க கேரளாவில் உள்ளதாகும். கோயிலின் கருவறை கிழக்கு நோக்கி உள்ளது. படிகள் கருவறையிலிருந்து நேராக கிழக்கு நோக்கி உள்ளன. கருவறைக்கு முன், ஒரு நமஸ்கார மண்டபம்,  மற்றும் கருவறையைச் சுற்றி ஒரு பிரதக்ஷிண வழி (பாதை) ஆகியவை உள்ளன.  கருவறையைச் சுற்றி கணபதி,  ஐயப்பன் சிலைகள் உள்ளன. இந்திரன் முதல் ஈசானா, சப்தமாதர்கள், அஷ்டதிக்பாலகர்களின் பலிக்கல்கள் சுற்றிலும் காணப்படுகின்றன.

படத்தொகுப்பு

மேற்கோள்கள் 

திருச்சூர் மாவட்டத்திலுள்ள இந்துக் கோயில்கள்
பதூரி நாகபூசணம்

பதூரி நாகபூசணம் (Pathuri Nagabhushanam)  (பிறப்பு 1 ஜூலை 1963) ஓர் இந்திய அரசியல்வாதியும், சமூக சேவரும் ஆவார். குண்டூர் மாவட்ட ஜில்லா பரிசத்தின் முன்னாள்  தலைவராகவும் இருந்தார்.    இவர் சுதா ராணி என்பவரை மணந்தார்.

அரசியல் 
இவர், தெலுங்கு தேசம் கட்சியில் இணைந்து தனது அரசியல் வாழ்க்கையைத் தொடங்கினார்.  4 அக்டோபர் 2019 அன்று பாரதிய ஜனதா கட்சியில் சேர்ந்தார்.  தற்போது ஆந்திர மாநில பாரதிய ஜனதா கட்சியின் செயலாளராக பணியாற்றி வருகிறார்.

சமூகப் பணிகள் 
20 வருடங்களாக சமூகப் பணிகளை செய்து வருகிறார்.    இவர் தனது தொகுதியில் பல சுகாதார முகாம்களை அமைத்து மாணவர்களுக்கு இலவச மருத்துவ பரிசோதனை மற்றும் சிகிச்சை உதவித்தொகை உள்ளிட்டவற்றை வழங்கியுள்ளார்.

மேற்கோள்கள் 

தெலுங்கு தேசம் கட்சி அரசியல்வாதிகள்
வாழும் நபர்கள்
21-ஆம் நூற்றாண்டு இந்திய அரசியல்வாதிகள்
1964 பிறப்புகள்
கூட்டுமுச்சி பகவதி கோயில்

கூடுமுச்சி பகவதி கோயில் இந்தியாவில் கேரள மாநிலத்தில் திருச்சூர் மாவட்டம் வெள்ளட்டாஞ்சூரில் உள்ள ஒரு இந்துக் கோயிலாகும். இக்கோயில் திருச்சூர் மாவட்டத்தில் உள்ளது.

மூலவர்
இக்கோயிலின் மூலவர்  துர்க்கையின் அவதாரமாகக் கருதப்படும் கூடுமுச்சிகள் அம்மா ஆவார்.

மேற்கோள்கள் 

திருச்சூர் மாவட்டத்திலுள்ள பகவதி அம்மன் கோயில்கள்
கொட்டேக்காடு கோயில்

கொட்டேக்காடு கோயில் இந்தியாவின் கேரளாவின் திருச்சூரில் இருந்து சுமார் 8 கி.மீ. தொலைவில் அமைந்துள்ள ஒரு இந்து கோயிலாகும்.

மூலவர், துணைத்தெய்வங்கள்
இக்கோயிலில் பகவதி, சிவன், ஆஞ்சநேயர், அய்யப்பன், நாகத்தன்மார், சுப்ரமணியன்மற்றும் பிரம்மராட்சசு ஆகிய தெய்வங்கள் உள்ளன.

மேற்கோள்கள் 

திருச்சூர் மாவட்டத்திலுள்ள இந்துக் கோயில்கள்
கிருஷ்ணராஜநகரா சட்டமன்றத் தொகுதி

கிருஷ்ணராஜநகரா சட்டமன்றத் தொகுதி (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மைசூரு மாவட்டத்தில் உள்ளது. மண்டியா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 211 ஆகும்.

சட்டமன்ற உறுப்பினர்கள்

மேற்கோள்கள் 

கர்நாடக சட்டமன்றத் தொகுதிகள்
மைசூர் மாவட்டம்
குட்டங்குளங்கரா ஸ்ரீ கிருஷ்ணர் கோயில்

கூத்தங்குளங்கரா ஸ்ரீ கிருஷ்ணர் கோயில் தென்னிந்தியாவின் கேரளாவின் திருச்சூர் மாவட்டத்தில்  புங்குன்னத்தில் அமைந்துள்ள கோயிலாகும்.இக்கோயில் சுமார்  300 ஆண்டுகளுக்கும் மேலானதாக கருதப்படுகிறது. இது திருச்சூர் மாநகராட்சியின் கூட்டங்குளங்கரா வார்டில் அமைந்துள்ளது. இந்த கோயில் கேரள கட்டிடக்கலைக்கு ஒரு சிறந்த உதாரணமாகும். புங்குன்னம் ரயில் நிலையத்திலிருந்து 500 மீ தொலைவில் உள்ளது. கடவுள் குழந்தைப்பேறு வரம் தருவதாக நம்பப்படுகிறது.

பன்னிவேட்டை
பன்னிவேட்டை என்று அழைக்கப்படும் ஒரு சுவாரஸ்யமான சடங்கு இக்கோயிலில் நடைபெறுகிறது. பன்றியின் மாதிரி தயாரிக்கப்பட்டு ஆலமரத்தின் அடிவாரத்தில் அதன்மீது, ஒரு வேட்டைக்காரன்  அம்பு எய்துகிறான்.

செயற்கைக்கோள் படம் 
 கோவிலின் செயற்கைக்கோள் படம்

மேலும் பார்க்கவும் 
 புங்குன்னம் சிவன் கோவில்
 பூங்குன்றம் சீதா ராமசுவாமி கோவில்

மேற்கோள்கள் 

திருச்சூர் மாவட்டத்திலுள்ள கிருஷ்ணர் கோயில்கள்
கொண்டப்பள்ளி அப்பால நாயுடு

கொண்டப்பள்ளி அப்பால நாயுடு (Kondapalli Appala Naidu)  'கே.ஏ. நாயுடு' என்றும் அழைக்கப்படும் இவர், ஆந்திரப் பிரதேசத்தைச் சேர்ந்த அரசியல்வாதி ஆவார். இவர் தெலுங்கு தேசம் கட்சியின் தலைவராக உள்ளார்.

சொந்த வாழ்க்கை 
நாயுடு, 1967 ஆம் ஆண்டு விசயநகர மாவட்டத்திலுள்ள கண்ட்யாடா கிராமத்தில் விவசாயியான கொண்டப்பள்ளி பைடிதல்லி நாயுடு மற்றும் அப்பய்யம்மா ஆகியோருக்குப் பிறந்தார்.  இவரது தந்தை நாடாளுமன்ற உறுப்பினராக மூன்று முறை தேர்தெடுக்கப்பட்டிருந்தார்.

அரசியல் வாழ்க்கை 
டாக்டர்.கொண்டப்பள்ளி அப்பால நாயுடு என்றும் அழைக்கப்படும் இவர், 2006 ஆம் ஆண்டு இடைத்தேர்தலில் பொப்பிலி மக்களவைத் தொகுதியிலிருந்து மக்களவைக்குப் போட்டியிட்டார். 2009 ஆம் ஆண்டு விஜயநகரம் மக்களவைத் தொகுதியில் போட்டியிட்டார், இரண்டு முறையும் குறைந்த வாக்கு வித்தியாசத்தில் தோல்வியடைந்தார். 2009 முதல் இவர் விஜயநகரம் மக்களவைத் தொகுதி மற்றும் சீபுருபல்லி சட்டமன்றத் தொகுதி ஆகியவற்றின் பொறுப்பாளராக இருந்தார். பின்னர் 2014-ல் விஜயநகரம் மாவட்டத்தில் உள்ள கஜபதிநகரம் சட்டமன்றத் தொகுதியின் சட்டமன்ற உறுப்பினராக வெற்றி பெற்றார்.  

2019ல் ஒய். எஸ். ஆர். காங்கிரஸ் கட்சியின் போட்சா அப்பால நரசய்யாவிடம் தோல்வியடைந்தார்.  தற்போது தெலுங்கு தேசம் கட்சியின் சார்பில் கஜபதிநகரம் கட்சிப் பொறுப்பாளராகவும், குண்டூர் மக்களவைத் தொகுதி மற்றும் மச்சிலிப்பட்டினம் மக்களவைத் தொகுதிக்கான நாடாளுமன்ற ஒருங்கிணைப்பாளராகவும் (பார்வையாளர்) பதவி வகித்து வருகிறார்.

மேற்கோள்கள் 

தெலுங்கு தேசம் கட்சி அரசியல்வாதிகள்
ஆந்திரப் பிரதேச அரசியல்வாதிகள்
வாழும் நபர்கள்
ரொகான் தலுவத்த

ரொகான் டி சில்வா தலுவத்த (9 மே 1941 - 27 ஆகஸ்ட் 2018) என்பவர் ஒரு இலங்கை இராணுவத்தின் பொது அதிகாரி ஆவார். இவர் இலங்கை இராணுவத்தின் தளபதியாகவும், இலங்கை பாதுகாப்புப் படைகளின் தலைவராகவும் பணியாற்றினார். இவர் இராணுவத்தில் இருந்து ஓய்வு பெற்ற பிறகு பிரேசிலுக்கான இலங்கைத் தூதுவராகப் பணியாற்றினார்.

இவர் இராணுவத் தளபதியாக பதவி வகித்த காலத்தில் இவரது கட்டளையின் கீழ் சூரியக் கதிர் நடவடிக்கையில் யாழ்ப்பாணக் குடாநாட்டை கைப்பற்றியது பெரும் சாதனையாகும். இவர் தமிழீழ விடுதலைப் புலிகளுக்கு எதிரான பெரும் நடவடிக்கைகளை மேற்பார்வையிட்டார்.  ஜெயசிக்குறு, ஓயாத அலைகள் 1996, சத் ஜெயா நடவடிக்கை போன்ற நடவடிக்கைகளில் கலவையான வெற்றியும் கண்டார்.

ஆரம்ப வாழ்க்கை மற்றும் கல்வி 
தலுவத்த இலங்கையின் தெற்கில் உள்ள ஒரு கடற்கரை நகரமான அம்பலாங்கொடாவில்தோட்டக்காரரும் முன்னாள் தடகள வீரருமான டி.ஹெச் பாலிசு டி சில்வாவுவுக்கும் டி.டபிள்யூ லீலா சோமவதிக்கும் மகனாகப் பிறந்தார். இவருக்கு மாலினி என்று ஒரு சகோதரியும், சுசந்த, பின்சிறி, ரூபசிறி, தனசிறி என்று நான்கு சகோதரர்கள் இருந்தனர்.

இவர் தர்மபால வித்தியாலயத்திலும், ஆனந்தா கல்லூரியிலும் கல்வி பயின்று முடித்தார். இவர் தனது பள்ளி வாழ்க்கையில் 1957 முதல் 1960 வரை ஆனந்த கல்லூரி பூப்பந்து அணியின் தலைவராக இருந்தார். 1959 - 1960-ல் கல்லூரி டென்னிஸ் அணியின் உறுப்பினராக இருந்தார். 1960 இல் ஆனந்தா முதல் 11 இல் இலக்குமுனைக் காப்பாளராக இருந்தார்.

மேற்கோள்கள்

1941 பிறப்புகள்
2018 இறப்புகள்
இலங்கை மக்கள்
சிங்களவர்
ஜான் ஐசக் (ஒளிப்படக்கலைஞர்)

ஜான் ஐசக் (1943 - 2023) என்பவர்  இந்தியாவில் பிறந்த ஒளிப்படக் கலைஞரும் எழுத்தாளரும் ஆவார். இவர் தனது தொழில் மற்றும் வாழ்க்கையின் மேம்பட்ட நிலைக்காக நியூயார்க் நகரில் வாழ்ந்தார். ஐக்கிய நாடுகள் அவையின் ஒளிப்படப்பட பத்திரிக்கையாளராக பணியாற்றியதற்காக அறியப்படுவதோடு மட்டுமல்லாமல், ஆட்ரி ஹெப்பர்ன் மற்றும் மைக்கல் ஜாக்சன் உள்ளிட்ட பிரபலங்களை ஒளிப்படம் எடுத்த சுயாதீனமானக் கலைஞராகவும் இவர் அறியப்படுகிறார். ஐநாவில் பணி ஓய்வு பெற்ற பிறகு, இவர் முதன்மையாக காட்டுயிர் மற்றும் பயண ஒளிபடக் கலைஞராக மாறினார்.

துவக்க வாழ்க்கை 
ஜான் ஐசக் தமிழ்நாட்டின் திருச்சிராப்பள்ளி மாவட்டம், மணச்சநல்லூருக்கு அருகே உள்ள இருங்களூர் என்ற சிற்றூரில் 1943 ஆம் ஆண்டு பிறந்தார்.  சென்னை பல்கலைக்கழகத்தில் உள்ள புதுக் கல்லூரியில் விலங்கியல் துறையில் இளம் அறிவியல் பட்டம் பெற்றார். இசைக்கனவுகளுடன் அமெரிக்காவுக்கு வந்தடைந்தார். கிடாருடன் அமெரிக்கத் தெருக்களில் இசைத்துக் கொண்டிருந்தார். இந்நிலையில் ஐ.நாவில் பணிபுரியும் ஒரு பெண் இவரை ஐ.நா பாடகர் குழுவில் சேர்த்துவிட்டார்.

தொழில் 
பின்னர் ஐசக் ஐ.நாவில் தகவல் கொண்டு சேர்ப்பவராக தனது தொழில் வாழ்க்கையைத் தொடங்கினார்.  இருண்ட அறை தொழில்நுட்ப வல்லுநராகவும், இறுதியில் ஒளிப்பட பத்திரிகையாளராகவும் மாறினார். இவர் 20 ஆண்டுகளாக இந்தப் பொறுப்பை வகித்தார். 1998 இல் ஐ.நா.வில் இருந்து ஓய்வு பெறுவதற்கு முன்பு ஒளிப்படப் பிரிவின் தலைவர் பதவிக்கு உயர்ந்தார்.

2008 ஆம் ஆண்டில், காஷ்மீரின் மக்கள் மற்றும் நிலப்பரப்பு பற்றிய தி வேல் ஆஃப் காஷ்மீர் என்ற புத்தகத்தை இணைந்து எழுதினார்.  2009 ஆம் ஆண்டில், அவுட்டோர் ஃபோட்டோகிராஃபர் இதழ் இவரது புத்தகத்தைப் பற்றியும் இவரைப் பற்றியும் ஒரு சிறப்புக் கட்டுரையை வெளியிட்டது, அதில் "குறிப்பாக பணி ஓய்வு பெற்ற ஒளிப்படக் கலைஞருக்கு இந்த புத்தகம் ஒரு கடினமான பணியாக இருந்திருக்கும்." என்றது. 

2002 ஆம் ஆண்டில், தி வாசிங்டன் போஸ்ட் ஆப்பிரிக்காவில் இவரால் எடுக்கப்பட்ட ஒளிப்படங்களை நாளிதழிலும் அதன் இணையதளத்திலும் வெளியிட்டது. 

மிக அண்மையில், ஆட்ரி ஹெப்பர்னின் வாழ்க்கையைப் பற்றிய 2021 ஆவணப்படத்தில் ஜான் தோன்றினார்.

மேற்கோள்கள்

வெளி இணைப்புகள் 

 
 instructor page, John Isaac, the Missouri Photo Workshop
  
 
1943 பிறப்புகள்
புகைப்படக் கலைஞர்கள்
2023 இறப்புகள்
திருச்சி மாவட்ட நபர்கள்
உமா ராய்

உமா ராய்   (Uma Roy)  இந்தியாவைச் சேர்ந்த ஓர் அரசியல்வாதியாவார். 1919 ஆம் ஆண்டில் இவர் பிறந்தார். இந்திய தேசிய காங்கிரசு கட்சியைச்  சேர்ந்த இவர் 1967 ஆம் ஆண்டு நடைபெற்ற தேர்தலில் போட்டியிட்டு  மால்டா தொகுதியிலிருந்து  இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார்.  மால்டாவில் ஓர் உயர்நிலைப் பள்ளியின் நிறுவனராகவும் அறியப்படுகிறார்.  ஒரு பொதுநல அமைப்பை நிறுவி, மால்டாவில் கூட்டுறவு அமைப்பாக ஏழை மற்றும் ஏழை பெண்களுக்கு சுயவேலைவாய்ப்பை வழங்கினார். 1999 ஆம் ஆண்டு திசம்பர் மாதம் 19 ஆம் தேதியன்று உமா ராய் காலமானார்.

மேற்கோள்கள்

புற இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

இருபதாம் நூற்றாண்டு இந்திய அரசியல்வாதிகள்
4வது மக்களவை உறுப்பினர்கள்
1999 இறப்புகள்
1919 பிறப்புகள்
இந்திய தேசிய காங்கிரஸ் அரசியல்வாதிகள்
அபோகர் சட்டமன்றத் தொகுதி

அபோகர் சட்டமன்றத் தொகுதி (வரிசை. எண்: 81) என்பது இந்தியாவின் பஞ்சாப் மாநிலம், பாசில்கா மாவட்டத்தில் உள்ள 117  பஞ்சாப் சட்டமன்றத் தொகுதிகளில் ஒன்றாகும்.   பிரோஸ்பூர் மக்களவைத் தொகுதியில் அமைந்துள்ள இத்தொகுதியில் 28% இந்து அரோரா, 10% ஜாட் சீக்கியர்கள், 25% தலித், 14% கும்ஹர் பக்ரி, 10% காம்போஜ் மற்றும் 13% மற்றவர்கள் இந்த தொகுதியில் வசிக்கின்றனர்.

மேற்கோள்கள் 

பாசில்கா மாவட்டம்
பஞ்சாப் சட்டமன்றத் தொகுதிகள்
ஜப்பான் (2023 திரைப்படம்)

ஜப்பான் (Japan) நவம்பர் 2023 இல் வெளிவந்த தமிழ் அதிரடி நகைச்சுவை திரைப்படம். இத்திரைப்படத்தின் இயக்குநர் ராஜு முருகன்; தயாரிப்பாளர்  எஸ். ஆர். பிரபு (டிரீம் வாரியர் பிக்சர்சு நிறுவனம்). இத்திரைப்படத்தில் கார்த்திக் சிவகுமார், அனு இம்மானுவேல், சுனில் வர்மா, விஜய் மில்டன், கே. எஸ். ரவிக்குமார் ஆகியோர் நடித்துள்ளனர்.

2022 ஆம் ஆண்டு ஆகஸ்ட் மாதம் இத்திரைப்படம் குறித்த அலுவல்பூர்வ அறிவிப்பு வெளியானது. நவம்பர் மாதம் படப்பிடிப்புத் துவங்கியது.  அதே மாதத்தில் திரைப்படத்திற்கான தலைப்பு "ஜப்பான்" என வெளியானது. படத்தின் இசையமைப்பாளர் ஜி. வி. பிரகாஷ் குமார்; ஒளிப்பதிவாளர் ரவி வர்மன்; படத்தொகுப்பு பிலோமின் ராஜ்.
ஜப்பான் திரைப்படம் , நவம்பர் 10, 2023 அன்று தீபாவளி வாரத்தில் வெளியாகுமென அறிவிக்கப்பட்டுள்ளது.

கதை 

ஒரு திருடனுக்கும் காவல்துறை அதிகாரிகளுக்கும் இடையே நடக்கும் சடுகுடு ஆட்டம் தான் "ஜப்பான்" படத்தின் அடிப்படை கதை. கோவையில் ஒரு மிகப்பெரிய நகைக்கடையில் ₹200 கோடி மதிப்பிலான நகைகள் கொள்ளையடிக்கப்படுகிறது. இந்த நகைக்கடையில் உள்துறை அமைச்சரின் குடும்பத்துக்கும் பங்கு இருப்பதால் திருடனை உடனடியாக கண்டறிய காவல்துறைக்கு அழுத்தம் கொடுக்கப்படுகிறது. ஒருபக்கம் சுனில் வர்மா, மறுபக்கம் விஜய் மில்டன் தலைமையிலான காவல்துறைக் குழு நடத்தும் விசாரணையில் இது ஜப்பான் (கார்த்தி) செய்த சம்பவம் என தெரிய வருகிறது. இதனிடையே வாரி வழங்கும் வள்ளலாக இருக்கும் கார்த்திக்கு நடிகையான அனு இம்மானுவேல் மீது காதல் ஏற்படுகிறது. அவரைத் தேடிப் படப்பிடிப்புத் தளத்திற்குச் செல்லும் கார்த்தியை திட்டமிட்டு விஜய் மில்டன் கைதுசெய்ய நினைக்க அனு இம்மானுவலோடு அங்கிருந்து  தப்பிக்கிறார் கார்த்தி. அப்படிச் செல்லும் வழியில் கார்த்தியுடன் ஒரு திட்டம் தீட்ட நினைக்கின்றார் சுனில் வர்மா. ஆனால் தான் இந்தத் திருட்டைச் செய்யவில்லை என்று கார்த்தி சொல்கின்றார் அப்படி என்றால் இவ்வளவு பெரிய திருட்டை செய்தது யார்? கார்த்தியை இதில் சிக்க வைக்க என்ன காரணம்? என்பதை பரபரக்கும் திரைக்கதையுடன் சொல்லியிருக்கிறது "ஜப்பான்" படம்.

நடிகர்கள் 
 கார்த்திக் சிவகுமார் (ஜப்பான்)
 அனு இம்மானுவேல்
 ஜித்தன் ரமேஷ்
 கே. எஸ். ரவிக்குமார்
 சுனில்
 விஜய் மில்டன்
 சந்திரசேகர்
 பவா செல்லத்துரை

மேற்கோள்கள்

வெளியிணைப்புகள்
ஆதம்பூர், பஞ்சாப் சட்டமன்றத் தொகுதி

ஆதம்பூர் சட்டமன்றத் தொகுதி என்பது இந்தியாவின் பஞ்சாப் மாநிலத்திலுள்ள 117 சட்டசபைத் தொகுதிகளில் ஒன்றாகும். இத்தொகுதி ஜலந்தர் மாவட்டத்தில் அமைந்துள்ளது.   இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸை் கட்சியைச் சேர்ந்த சுக்விந்தர் சிங் கோட்லி ஆவார். இவர் தன்னை எதிர்த்து போட்டியிட்ட சிரோமணி அகாலி தளம் கட்சியின் பவன் குமார் தினு என்பவரை விட 4,567 வாக்குகள் அதிகம் பெற்று வெற்றி பெற்றார்.

மேற்கோள்கள் 

ஜலந்தர் மாவட்டம்
பஞ்சாப் சட்டமன்றத் தொகுதிகள்
கோரோட்-15

கோரோட் - 15 என்பது 2010 ஆம் ஆண்டில் கோரோட் விண்வெளி தொலைநோக்கி கண்டுபிடித்த  மோனோசெரோசு விண்மீன் குழுவில் சுமார்    தொலைவில் உள்ள ஒரு  ஒளிமறைப்பு இரும விண்மீன் அமைப்பு ஆகும்.  ஒரு F7V  வகை விண்மீனையும் , சுற்றிவரும் பழுப்பு குறுமீன்  இணை  விண்மீனையும் கொண்டுள்ளது , இது கண்டுபிடிக்கப்பட்ட முதல் பழுப்புக் குருமீன்களில் ஒன்றாகும்.

மேற்கோள்கள் 

பழுப்புக் குறுமீன்கள்
முதன்மை வரிசை விண்மீன்கள்
மானோசெரசு விண்மீன்குழாம்
பவன் சிங் (அரசியல்வாதி)

பவன் குமார் சிங்  (Pawan Kumar Singh) இந்தியாவைச் சேர்ந்த ஓர் அரசியல்வாதியாவார். மேற்கு வங்கத்தைச் சேர்ந்த  பராக்பூரைச் சேர்ந்த அர்ச்சூன்  சிங்கின் மகன் ஆவார். பாட்பரா தொகுதியிலிருந்து மேற்கு வங்க சட்டமன்ற உறுப்பினராக தேர்ந்தெடுக்கப்பட்டார்.   சட்டமன்ற உறுப்பினராக இருந்த அர்ச்சூன் சிங் பதவி விலகல் செய்ததால் அந்த இடம் காலியானது. நடைபெற்ற இடைத்தேர்தலில், பவன் சிங் பாரதிய சனதா கட்சி வேட்பாளராகப் போட்டியிட்டு வெற்றி பெற்றார். இத்தேர்தலில் மேற்கு வங்கத்தின் முன்னாள் போக்குவரத்து அமைச்சர் மதன் மித்ராவை தோற்கடித்தார்.

தொகுதி 
பவன் சிங் பாட்பரா சட்டமன்ற தொகுதியை  பிரதிநிதித்துவப்படுத்தினார்.

அரசியல் கட்சி 
பவன் சிங் பாரதிய சனதா கட்சியைச் சேர்ந்தவர்.

மேற்கோள்கள் 

வாழும் நபர்கள்
மேற்கு வங்காள சட்டமன்ற உறுப்பினர்கள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
கே. டி. எம் அகமது இப்ராகிம் சாகிப்

கே. டி. எம் அகமது இப்ராகிம் சாகிப் (K. T. M. Ahmed Ibrahim பிறப்பு 15 ஜூன் 1897) ஒரு இந்திய அரசியல்வாதியும், வழக்கறிஞரும்  ஆவார். இவர் 1947 ஆம் ஆண்டு ஜூலை 14 ஆம் தேதி முதல் 1950 ஆம் ஆண்டு ஜனவரி 24 ஆம் தேதி வரை  இந்திய அரசியல் நிர்ணய சபையின் உறுப்பினராக இருந்தார். இவர் அகில இந்திய முஸ்லீம் லீக்கின் தலைவராகவும் பணியாற்றினார்.

பிறப்பு
திருநெல்வேலி மாவட்டம்,பேட்டையில் மௌலவி மியாகான் இராவுத்தரின் மூன்றாவது மகனாக பிறந்தார், இரண்டாவது மகன் காயிதே மில்லத் முஹம்மது இஸ்மாயில் என்பது குறிப்பிடத்தக்கது.

கல்வி
இவர் தமிழ், சமஸ்கிருதம், அரபு மற்றும் உருது ஆகிய மொழிகளில் தேர்ந்தவராக இருந்தார்.

திருநெல்வேலியில் உள்ள சி.எம். கல்லூரி, திருவனந்தபுரம் இந்துக் கல்லூரி, சென்னை கிறித்துவக் கல்லூரி, மற்றும் அரசு சட்டக் கல்லூரி, சென்னை  ஆகியவற்றில் கல்வி கற்றார்; 1919 இல் பி.ஏ தேர்ச்சி பெற்றார். 1921 இல் பி.எல். படித்தார் .

இயக்கம்
இவர் 1921 இல் பட்ட மாணவராக இருக்கும்போதே தீவிர அரசியலில் நுழைந்தார்; அவரது சகோதரர் முஹம்மது இஸ்மாயில் சாஹிப் உடன் ஒத்துழையாமை இயக்கத்தில் தீவிரமாக பங்கேற்றார். 1920 ஆம் ஆண்டு திருநெல்வேலியில் நடைபெற்ற 26 வது மாகாண அரசியல் மாநாட்டில் தீர்மானம் நிறைவேற்ற காரணமாயிருந்தார். அதன் காரணமாக பிஎல் பட்டம் பெறவும், மாகண சபைக்கான‌ தேர்தலில் நிற்கவும் மறுத்தார்.

பதவிகள்
 சைபுல் இஸ்லாம் தமிழ் நாளிதழின் இணை ஆசிரியராகவும்,
 1924-26  முஸ்லீம் பப்ளிஷிங் ஹவுஸ் லிமிடெட் தொடங்கப்பட்டு அதன் மூலம் வெளிவந்த முஸ்லீம் தமிழ் நாளிதழின் நிர்வாக ஆசிரியராக பணியாற்றினார்.
 1928 முதல் மெட்ராஸ் பிரசிடென்சி முஸ்லீம் லீக்கின் செயலாளர் மற்றும் அதன் பார்லிமெண்டரி போர்டு உறுப்பினர், இந்திய யூனியன் முஸ்லிம் லீக்கின் பணிக்குழு உறுப்பினர்,
 மூன்று முறை மதராஸ் பாட புத்தக கழக உறுப்பினர்,
 ஆறு ஆண்டுகள் அண்ணாமலைப் பல்கலைகழகத்தின் செனட் குழு உறுப்பினர் மற்றும் அகாடமிக் கவுன்சில் உறுப்பினர்
 இந்திய அரசியலமைப்பு நிர்ணய மன்ற உறுப்பினர்,
 திருச்சிராப்பள்ளி அகில இந்திய வானொலி நிலையத்தின் ஆலோசனைக் குழு உறுப்பினர்
 முஸ்லிம் அனாதை இல்லம், தென்னிந்திய முஸ்லீம் கல்வி சங்கம் போன்ற அமைப்புகள் மூலம் பொதுச் சேவைகளில் ஈடுபட்டார்.
 மெட்ராஸ் தெற்கு முகமதன் தொகுதியில் இருந்து மெட்ராஸ் லெஜிஸ்லேட்டிவ் கவுன்சிலுக்கு தேர்ந்தெடுக்கப்பட்டார்;

இதையும் பார்க்க
முகம்மது இசுமாயில் சாகிப்
பி. போக்கர்
இந்திய ஒன்றிய முஸ்லிம் லீக்

மேற்கோள்கள் 

1897 பிறப்புகள்
இந்திய விடுதலைப் போராட்ட வீரர்கள்
திருநெல்வேலி மாவட்ட நபர்கள்
தமிழ் முசுலிம் நபர்கள்
இந்திய ஒன்றிய முசுலிம் லீக் அரசியல்வாதிகள்
இந்திய முஸ்லிம்கள்
தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
இந்திய அரசியலமைப்பு நிர்ணய மன்ற உறுப்பினர்கள்
தமிழ்நாட்டு இந்திய விடுதலைப் போராட்ட வீரர்கள்
இருபதாம் நூற்றாண்டு இந்திய அரசியல்வாதிகள்